钦定古今图书集成/明伦汇编/氏族典/第275卷 > 王振
## 钦定古今图书集成/明伦汇编/氏族典/第275卷 > 王振

按《明外史王振传﹕》：“振，蔚州人。少选入内书堂，侍英宗
东宫，为局郎。初，太祖禁中官预政，自永乐后渐加委
寄，然犯法辄置极典，中官以是畏法。及英宗立，年少，
振狡黠，得帝懽，遂掌司礼监。以帝未习政事，虑文臣
欺蔽，劝帝用重典。于是大臣下狱者不绝，而振因以
市权。帝方以天下事听振，威福刑赏莫由朝廷，公使”
勋戚呼曰：“翁父。”迁擢视金多寡。振自谓威无不加，遂
构衅瓦剌。正统十四年，其太师也先以二子入贡马，
号三千。振以为诈，减马直，其使者恚而去。秋七月，也
先遂大举入寇，振挟帝亲征，廷臣交谏，弗听。次土木，
瓦剌兵追至，师大溃，帝蒙尘，振亦为乱兵所杀。